L-Alitalia, is-sieħeb strateġiku magħżul biex tinnegozja miegħu l-Air Malta, ħabret ir-riżultati finanzjarji għas-sena li għaddiet u kkonfermat li tinsab fit-triq it-tajba biex is-sena d-dieħla tagħmel il-qligħ. Fil-fatt is-sena li għaddiet naqset it-telf bi tliet mija wieħed u tmenin miljun ewro. Konferma ta' kemm is-sħubija strateġika mal-Etihad qed tbiddel is-sitwazzjoni tal-Alitalia. Fil-fatt l-elfejn u ħmistax kienet l-ewwel sena minn pjan ta' tliet snin. Fil-fatt filwaqt li fl-elfejn u erbtax l-Alitala tilfet ħames mija u tmenin miljun ewro, is-sena li għaddiet tilfet inqas minn mitejn milnjun ewro. Dan skont il-pjan industrijali li qed jintlaħqu l-miri tiegħu. Ic-cermen tal-Alitalia, Luca Cordero di Montezemolo qal li tnaqqis fit-telf huwa l-ewwel pass importanti. Dan fl-istess waqt li saħħet il-flotta u nfetħu rotot stateġiċi internazzjonali ġodda. "Qligħ fl-elfejn u sbatax," tibqa' l-mira tagħna qal Montezemolo. "Ftit huma l-linji tal-ajru li għamlu bidla radikali bħal mihi qed tgħamel l-Alitalia bħalissa. Qed inwettqu l-wiegħda li nibdlu l-linja tal-ajru f'waħda ta' livell dinji," kompla jgħid Montezemolo. Is-sena li għaddiet l-Alitalia ġarret tnejn u għoxrin miljun ewro u rapporti ta' esperti tal-avjazzjoni spjegaw kif is-sħubija mal-Etihad kienet kruċjali għall-Alitalia. Dawn l-aħbarijiet pożittivi ħarġu fl-istess ġimgħa li l-kumpanija ffirmat Memorandum of Understanding mal-Air Malta bil-għan li jinfetħu n-negozjati biex l-Alitalia tikseb disgħa u erbgħin fil-mija tal-linja nazzjonali maltija. Biex filwaqt li tibqa f'idejn il-gvern Malti l-air Malta wkoll tibdel il-ġejjieni tagħha. Ġejjieni li għandu jkun wieħed li jara lil Air Malta tibqa ttir bi kburija, filwaqt li tigarantixxi l-impjiegi tal-ħaddiema.